open-index/open-wikipedia-markdown huggingface dataset:
Dino Dvornik

**Miljenko "Dino" Dvornik** (20. elokuuta 1964 &ndash; 7. syyskuuta 2008) oli kroatialainen muusikko. Hän oli kotoisin Splitistä.

Lapsuudessaan 1970-luvulla Dvornik esiintyi isänsä, näyttelijä Boris Dvornikin elokuvissa ja televisio-ohjelmissa. 1980-luvulla hän siirtyi muusikonuralle ja on 1990-luvulta lähtien keskittynyt tekno-musiikkiin. Hänen tunnetuin kappaleensa on *Ništa kontra Splita*, millä hän voitti Splitin musiikkifestivaalien kilpailun.

Sittemmin hän esiintyi perheensä kanssa tosi-tv-ohjelmassa *Dvornikovi*.

## Lähteet
*
Yhdysvaltain väestönlaskentavirasto

**Yhdysvaltain väestönlaskentavirasto** (, virallisesti *Bureau of the Census*) on Yhdysvaltain kauppaministeriön yksikkö, jonka tehtäväksi on Yhdysvaltain perustuslaissa määritelty valtion väestönlaskenta. Perustuslaki määrää, että väestönlaskenta on tehtävä vähintään kymmenen vuoden välein. Näin kullekin osavaltiolle voidaan määrittää oikea osuus Yhdysvaltain edustajainhuoneen paikoista. Virasto on myös vastuussa tilastojen keräämisestä kansakunnasta, sen ihmisistä ja taloudesta.

Väestönlaskentaviraston budjetti ja työntekijämäärä vaihtelevat suuresti vuosittain. Väestönlaskentojen aikaan viraston budjetti moninkertaistetaan ja se palkkaa kymmeniätuhansia osa-aikaisia työntekijöitä.

Väestönlaskenta on Yhdysvalloissa suoritettu kymmenen vuoden välein aina vuodesta 1790.

## Lähteet

## Aiheesta muualla
* Yhdysvaltain väestönlaskentaviraston sivut
Liberté

**Liberté** (”Vapaus”) on Guinean kansallislaulu aina maan itsenäistymisestä vuonna 1958. Laulun ovat säveltäneet Kodofo Moussa ja Fodeba Keida, sen kirjoittaja on tuntematon.

## Ranskalaiset sanat

:Peuple d'Afrique!
:Le Passé historique!
:Que chante l'hymne de la Guinée fière et jeune
:Illustre epopée de nos frères
:Morts au champ d'honneur en libérant l'Afrique!
:Le peuple de Guinée prêchant l'unité
:Appelle l'Afrique.
:Liberté! C'est la voix d'un peuple
:Qui appelle tous ses frères a se retrouver.
:Liberté! C'est la voix d'un peuple
:Qui appelle tous ses frères de la grande Afrique.
:Bâtissons l'unité africaine dans l'indépendance retrouvée.

## Käännös

:Afrikan kansat!
:Historia on jäänyt taaksemme!
:Laulukaa nuoren ja ylpeän Guinean hymni,
:kirkastakaa niiden veljiemme aikakautta,
:jotka kuolivat kunnian kentällä vapauttaessaan Afrikan!
:Guinean kansa, saarnatessaan ykseyttä,
:kutsuu Afrikkaa.
:Vapaus! Se on kansan ääni,
:joka kutsuu veljiään löytämään itsensä.
:Vapaus! Se on kansan ääni,
:joka kutsuu veljiään kautta koko suuren Afrikan.
:Rakentakaamme Afrikan ykseys vastalöydetyssä itsenäisyydessämme!

## Lähteet
Leif Lindgren

**Leif Lindgren** voi tarkoittaa seuraavia:

*Leif Lindgren, suomalainen Tenavatähti-kilpailussa menestynyt laulaja
*Leif Lindgren, suomalainen biologi ja tietokirjailija
La Tchadienne

**La Tchadienne** (”Tšadilainen”) on Tšadin kansallislaulu aina maan itsenäistymisestä vuonna 1960. Laulun on sanoittanut Louis Gidrol opiskelijaryhmineen ja sen on säveltänyt Paul Villard.

## Ranskalaiset sanat

: Peuple Tchadien, debout et à l'ouvrage!
: Tu as conquis la terre et ton droit;
: Ta liberté naîtra de ton courage.
: Lève les yeux, l'avenir est à Toi.

: O mon Pays, que Dieu te prenne en garde,
: Que tes voisins admirent tes enfants.
: Joyeux, pacifique, avance en chantant,
: Fidèle à tes anciens te regardent.

: Peuple Tchadien, debout et à l'ouvrage!
: Tu as conquis la terre et ton droit;
: Ta liberté naîtra de ton courage.
: Lève les yeux, l'avenir est à Toi.

## Teksti arabiaksi

### Käännös

: Tšadin kansa, nouse ja käy työhön!
: Olet valloittanut maan ja voittanut itsellesi oikeutesi;
: Vapautesi on syntynyt urheudestasi.
: Nosta katseesi, tulevaisuus on Sinun.

: Oi, maani, varjelkoon Jumala sinua,
: jotta naapurisi ihailisivat lapsiasi.
: Iloisina, rauhaa rakastavina, laulaen eteenpäin kulkevina,
: uskollisina esi-isillesi, jotka vartioivat sinua.

: Tšadin kansa, nouse ja käy työhön!
: Olet valloittanut maan ja voittanut itsellesi oikeutesi;
: Vapautesi on syntynyt urheudestasi.
: Nosta katseesi, tulevaisuus on Sinun.

## Lähteet
Mark Sanford

**Marshall Clement ”Mark” Sanford Jr.** (s. 28. toukokuuta 1960) on Yhdysvaltain republikaanisen puolueen poliitikko ja Etelä-Carolinan osavaltion entinen kuvernööri. Hän toimi kuvernöörin virassa 15. tammikuuta 2003 – 12. tammikuuta 2011. Tätä ennen hän toimi vuosina 1995–2001 Yhdysvaltain edustajainhuoneen jäsenenä. Sanford herätti kuvernöörinä usein julkista närkästystä, muun muassa lähtemällä purjehtimaan Bermudalle kesken osavaltion budjettineuvottelujen. Time-lehti valitsi hänet yhdeksi kolmesta huonoimmasta kuvernööristä marraskuussa 2005. 

Vuonna 2009 Mark Sanford tunnusti tehneensä aviorikoksen. Tästä seuranneen kohun johdosta hän ilmoitti eroavansa republikaanikuvernöörien yhdistyksen puheenjohtajan paikalta. Pettämiskohun jälkeen hän myös erosi vaimostaan Jennystä, jonka kanssa oli ollut naimisissa 20 vuotta, ja jonka kanssa hänellä on neljä yhteistä lasta. Ero astui voimaan vuonna 2010.
 
Toukokuussa 2013 Sanford palasi Yhdysvaltain edustajainhuoneen jäseneksi Etelä-Carolinan ensimmäisestä vaalipiiristä erikoisvaalissa, joka järjestettiin vaalipiirin edellisen edustajan Tim Scottin siirryttyä Yhdysvaltain senaatin jäseneksi. Hän voitti vastaehdokkaansa, demokraattien Elizabeth Colbert Buschin yhdeksän prosenttiyksikön erolla. Sanford istui edustajainhuoneessa tammikuuhun 2019 asti. 

Sanford ilmoitti 9. syyskuuta 2019 pyrkivänsä republikaanipuolueen ehdokkaaksi vuoden 2020 presidentinvaaleissa.

## Lähteet
LaGrange (Georgia)

**LaGrange** on kaupunki Yhdysvaltojen Georgian osavaltion Troupin piirikunnassa. Sen asukasluku oli vuoden 2010 väestönlaskennan mukaan 29&nbsp;588.

## Maantiede

LaGrange sijaitsee Georgian osavaltiossa vuorialueen eli Piedmontin juurella Troupin piirikunnassa.

## Historia
LaGrangen kaupunkisuunnitelman laati Samuel Reid vuonna 1828. Nimi saatiin eversti Julius Caesar Alfordilta, ilmeisesti koska hän oli kuullut Gilbert du Motier de Lafayetten maininneen Länsi-Georgian maisemien muistuttavan hänen vaimonsa kotitilaa LaGrangea Ranskassa. 

Sen varhainen siirtolaisasutus muodostui muuttajista Georgian itäosista, Virginiasta, sekä Pohjois- ja  Etelä-Carolinasta. Troupin piirikunta tunnettiin sittemmin Georgian neljänneksi rikkaimpana ja viidenneksi suurimpana orjapiirikuntana. Kaupungissa asuneet plantaasinomsitajat rakennuttivat suuria kartanoita ja paikallisen kaupan keskuksena sinne rakennettiin myös julkisia rakennuksia, joista nykyipäiviin ovat säilyneet LaGrande College (1831) ja metodistikirkko (1857). Moent muut vanhat rakennukset tuhoutuivat tulipalossa vuonna 1919.

Yhdysvaltain sisällissodan aikana monet paikalliset palvelivat Etelävaltioiden asevoimissa. Kaupungissa oli sairaaloita ja se toimi myös pakolaisten keskuksena. Pohjoisvaltioiden joukot valtasivat sen 17. huhtikuuta 1865, minkä jälkeen monet paikalliset tehtaat poltettiin, rautatiet tuhottiin ja lähetinlinjat katkaistiin.

Sodan jälkeen kaupunkiin syntyi uutta puuvillateollisuutta ja sinne vedettiin uudet rautatieyhteydet vuosina 1895 ja 1906. Samoihin aikoihin valmistuivat myös viemäri-, vesi- ja sähköverkot, sekä päällystetyt tiet ja julkiset koulut. Teollisuus monipuolistui toisen maailmansodan jälkeisenä aikana.

## Talous

Kotitalouksien keskimääräiset vuosittaiset ansiot LaGrangessa aikavälillä 2014–2018 olivat 34&nbsp;468 USD ja henkilöä kohden 19&nbsp;988 USD. 27,7&nbsp;% väestöstä eli köyhyysrajan alapuolella.

## Väestö
Kaupungin asukasluku oli vuoden 2010 väestönlaskennan mukaan 29&nbsp;588 ja vuoden 2019 arvion mukaan 30&nbsp;305. Kaupungin asukkaista 42,3&nbsp;% oli taustaltaan valkoisia (latinot pois lukien 39,6&nbsp;%), 50,3&nbsp;% afroamerikkalaisia, 4,8&nbsp;% latinoja mistä tahansa rodusta ja 3,5&nbsp;% aasialaisia. 7,5&nbsp;% kaupungin asukkaista puhui kotonaan jotakin muuta kieltä kuin englantia ja 6,5&nbsp;% kaupungin asukkaista oli syntynyt ulkomailla. 

## Kulttuuri
LaGrangessa on kulttuuritarjontaa, jota ei usein löydy muista vastaavankokoisista kaupungeista. Kaupungilla on esimerkiksi oma baletti- ja oopperaryhmänsä, televisiokanava ja kaksi arkistoa. Historiallisia kohteita ovat Lamar Doddin lapsuudenasunto, Benjamin Hillin entien asunto ja nykyinen naistenkerho, LaGrange Collegen rakennukset ja Callaway House.

Keväisin kaupungissa järjestetään Azalea Storytelling Festival ja touko- tai kesäkuussa Hydrangea Festival. Sweet Land of Liberty -paraati järjestetään itsenäisyyspäivisin. LaGrangen ystävyyskaupunkeja ovat Aso Japanissa, Poti Georgiassa ja Craigavon Pohjois-Irlannissa.

## Lähteet

## Aiheesta muualla
Tornado Alley

**Tornado Alley** () on termi, joka viittaa alueeseen Yhdysvalloissa, jossa tornadot ovat yleisimpiä. Se sisältää suuret alankoalueet Mississippi-, Ohio- ja alemman Missourijoen laaksoissa, kuten myös Yhdysvaltojen kaakkoiset osavaltiot. Vaikka yksikään osavaltio Alaskaa lukuun ottamatta ei ole täysin vapaa tornadoista, ne ovat kaikkein yleisimpiä Suurilla tasangoilla Kalliovuorten ja Appalakkien välisellä alueella, jossa alankoalueet ovat kaikkein tasaisimmillaan ja jossa pohjoisen kylmät ja etelän kuumat ilmamassat siten pääsevät esteettä kohtaamaan.

Tornado Alleyn sydämessä rakennusmääräykset ovat tiukempia kuin muissa Yhdysvaltain osissa vaatien vahvennettuja kattoja ja turvallisempia kiinnityksiä rakennuksen ja perustan välillä. Muita toimintoja ovat myrskykellareiden rakentaminen ja puolustussireenien asentaminen. Tornadoita käsitellään myös paljon mediassa.

## Lähteet
Artūrs Irbe

**Artūrs Irbe** (s. 2. helmikuuta 1967 Riika, Latvian SNT) on latvialainen entinen jääkiekkomaalivahti, joka aloitti uransa Neuvostoliiton pääsarjajoukkue Dinamo Riiassa. Dinamon ykkösmaalivahdiksi hän nousi kaudella 1987–1988. Uransa jälkeen hän on toiminut valmentajana.

Neuvostoliiton maajoukkueessa Irbe pelasi MM-kisoissa 1989 ja 1990 saavuttaen kultaa. Vuonna 1990 Irbe valittiin turnauksen parhaaksi maalivahdiksi. Irbe kieltäytyi pelaamasta Neuvostoliiton joukkueessa 1991, koska Latvia oli julistautunut itsenäiseksi 4. toukokuuta 1990 ja Neuvostoliitto yritti pysäyttää itsenäistymisprosessin asevoimin tammikuussa 1991. Irbe oli myös barrikaadeilla Riiassa mahdollisen neuvostohyökkäyksen varalta. Latvian itsenäistymisen jälkeen Irbe pelasi Latvian maajoukkueessa monissa MM-kisoissa ja vuosien 2002 sekä 2006 talviolympialaisissa.

Minnesota North Stars varasi Irben NHL:ään vuonna 1989 numerolla 196. Hänen ensimmäinen NHL-seuransa oli San Jose Sharks vuosina 1991–1996. Sharks-vuosiensa aikana Irbe nousi kulttihahmoksi San Josessa. Pitkälti Irben torjuntojen ansiosta joukkue pääsi ensi kertaa pudotuspeleihin kaudella 1993–1994 ja voitti Detroit Red Wingsin.

Loukkaannuttuaan ja pelattuaan huonon kauden 1995–1996 Irbe siirtyi ensin Dallas Starsin ja sitten Vancouver Canucksin kakkosmaalivahdiksi, kunnes aloitti Carolina Hurricanesissa kaudella 1998–1999. Hurricanesissa Irbe saavutti NHL-uransa huippuhetket päästyään 2001–2002 aina finaalisarjaan asti, jossa joukkue hävisi Detroit Red Wingsille. Kesäkuussa 2004 hänet myytiin Columbus Blue Jacketsiin, jossa hän ei kuitenkaan pelannut otteluita. 

Kaudella 2005–2006 Irbe edusti itävaltalaista EC Salzburgia. Torinon olympialaisissa 2006 Irbe toimi Latvian joukkueen lipunkantajana avajaisissa.

Pelaajauransa jälkeen Irbe on toiminut valmentajatehtävissä. Vuodesta 2014 lähtien hän toimi Buffalo Sabresin maalivahtivalmentajana. Marraskuussa 2014 Irbe kuului yhden ottelun ajan myös Buffalon kokoonpanoon, kun Michal Neuvirth loukkaantui ja joukkue tarvitsi nopeasti varamaalivahtia. Hän on toiminut myös Washington Capitalsin maalivahtivalmentajana.

## Lähteet

## Aiheesta muualla
* 
* Irbe fanisivusto
Suuret tasangot

**Suuret tasangot** () on laaja preeria-alue, joka sijaitsee Kalliovuorten itäpuolella Yhdysvalloissa ja Kanadassa. Tasankoalueen pituus pohjois–eteläsuunnassa on noin 4&nbsp;800 kilometriä. Tasangot ulottuvat New Mexicon, Texasin, Oklahoman, Coloradon, Kansasin, Nebraskan, Wyomingin, Montanan, Etelä-Dakotan ja Pohjois-Dakotan osavaltioiden alueelle Yhdysvalloissa sekä Albertan, Manitoban ja Saskatchewanin provinsseihin Kanadassa.

Suurten tasankojen pinta-ala vaihtelee määritelmän ja lähteen mukaan; esimerkiksi ''Encyclopædia Britannica'' -tietosanakirjan mukaan se on suunnilleen 2,9 miljoonaa neliökilometriä.

## Lähteet

## Aiheesta muualla
Maya Pedersen-Bieri

**Maya Pedersen-Bieri** (s. 27. marraskuuta 1972 Spiez, Sveitsi) on sveitsiläinen skeletonkelkkailija, olympiavoittaja, maailman- ja Euroopan-mestari.

Maya Pedersen-Bieri on voittanut lajin maailmanmestaruuden vuosina 2001 ja 2005, olympiakultaa Torinossa 2006 sekä EM-kisoissa kultaa 2006 ja hopeaa 2005. Kaudella 1997–1998 hän voitti maailmancupin kokonaiskilpailun. 

Pedersen-Bieri on naimisissa valmentajansa Snorre Pedersenin kanssa. Hän asuu Norjassa Øyerissä, lähellä Lillehammeria.

## Lähteet

## Aiheesta muualla
* Virallinen sivu
Bryce Canyonin kansallispuisto

**Bryce Canyonin kansallispuisto** on kansallispuisto, joka sijaitsee Lounais-Utahissa Yhdysvalloissa. Nimestään huolimatta kansallispuistolle nimensä antanut luonnonmuodostelma ei ole kanjoni, vaan ennemminkin useiden eroosion luomien  hevosenkengän muotoisten amfiteatterien ketju.  Paikan löytäneen Ebenezer Brycen väitetään kuvanneen sitä ”hitonmoiseksi paikaksi lehmän hukkaamiseen”. 

Alue on kansallinen monumentti vuodesta 1923, kansallispuisto vuodesta 1924 ja sai nykyisen nimensä vuonna 1928.     

## Kuvia

Kuva:Bryce Canyon road map.jpg|Kansallispuiston kartta.
Kuva:Bryce Amphitheater from Bryce Point-2000px.jpeg|Bryce Canyon Bryce Pointista nähtynä. 
Kuva:Bryce Amphitheater.jpg | Amfiteatterimuoto näkyy tässä kuvassa
Kuva:USA 10654 Bryce Canyon Luca Galuzzi 2007.jpg| Thorin vasara, erikoinen maapyramidimuodostelma


## Lähteet

## Aiheesta muualla
Ylä-Itävalta

**Ylä-Itävalta** () on yksi Itävallan yhdeksästä osavaltiosta. Ylä-Itävallalla on rajaa lännessä Saksan ja pohjoisessa Tšekin tasavallan kanssa. Naapuriosavaltiot ovat idässä Ala-Itävalta, etelässä Steiermark ja lounaassa Salzburg. Osavaltiossa on arviolta 1&nbsp;437&nbsp;251 asukasta (2015) ja sen pinta-ala on 11&nbsp;980 neliökilometriä. Osavaltion pääkaupunki on Linz ja kuvernööri Thomas Stelzer.

## Perinteiset hallintoalueet

Ylä-Itävallan neljä neljännestä ovat:
* Mühlviertel
* Innviertel
* Hausruckviertel
* Traunviertel.

## Lähteet

## Aiheesta muualla
For The Gambia Our Homeland

**For The Gambia Our Homeland** ("Gambian, kotimaamme puolesta") on Gambian kansallislaulu, joka otettiin käyttöön maan itsenäistyessä 1965. Laulun on sanoittanut Virginia Julie Howe ja säveltänyt Jeremy Frederick Howe (perustuen mandinka-kansan perinteiseen lauluun Foday kaba dumbuya). 

## Sanoitukset

**Englanninkieliset sanat**
:For The Gambia, our homeland
:We strive and work and pray,
:That all may live in unity,
:Freedom and peace each day.
:Let justice guide our actions
:Towards the common good,
:And join our diverse peoples
:To prove man's brotherhood.

:We pledge our firm allegiance,
:Our promise we renew;
:Keep us, great God of nations,
:To The Gambia ever true.

**Suomenkielinen käännös**
:Gambian, kotimaamme puolesta
:kamppailemme, teemme työtä ja rukoilemme,
:niin että kaikki voisivat elää ykseydessä,
:rauhassa ja vapaudessa, joka päivä.
:Ohjatkoon oikeus toimiamme
:kohti yhteistä hyvää,
:ja liittäköön eri kansamme
:osoittamaan ihmisten veljeyttä.

:Me lupaamme lujaa uskollisuuttamme,
:me uudistamme lupauksemme,
:Pidä meidät, oi kansojen suuri Jumala,
:iäti uskollisina Gambialle.

## Lähteet

## Aiheesta muualla
*Kuuntele kansallislaulu
Mongolia talviolympialaisissa 2006

**[[Talviolympialaiset 2006|XX talviolympialaisissa]]** Italian Torinossa 10. helmikuuta – 26. helmikuuta vuonna 2006 **[[Mongoli]]aa** edusti kaksi urheilijaa, molemmat maastohiihtäjiä.

Khash Erdene Khurelbaatar osallistui miesten 15 kilometrin perinteisen hiihtotavan kilpailuun ja sijoittui 86. sijalle ajalla 48.47,2 ja Ochirsuren Erdene Ochir osallistui naisten 10 kilometrin perinteisen hiihtotavan kilpailuun ja sijoittui 68. sijalle ajalla 36.40,1.
Archesin kansallispuisto

**Archesin kansallispuisto** on kansallispuisto Utahissa Yhdysvalloissa, jonka alueella on yli 2&nbsp;000 luonnollista hiekkakiveen syntynyttä holvikaarta ja useita muita geologisia erikoisuuksia.  Kuuluisin kaarista on lähes 20-metrinen Delicate Arch.

## Kuvia

Kuva:Delicate Arch 2005 09 04 sunset.JPEG|Delicate Arch on kansallispuiston kuuluisin kaari
Kuva:Arches5.png|Landscape Arch
Kuva:USA 10439 Arches National Park Luca Galuzzi 2007.jpg|Double O Arch, kaksi vierekkäistä kaarta
Kuva:Double-O-Arch Arches National Park 2.jpg|Double O Arch
Kuva:Arches Nationalpark Broken Arch P4180541.jpg|Broken Arch
Kuva:Arches Nationalpark Navajo Arch P4180554.jpg|Navajo Arch
Kuva:Arches Nationalpark Partition Arch P4190558.jpg|Partition Arch
Kuva:Arches Nationalpark Sand Dune Arch P4180540.jpg|Sand Dune Arch
Kuva:Arches Nationalpark Balanced Rock P4180538.jpg|Balanced Rock
Kuva:Map Arches National Park.jpg|Kansallispuiston kartta


## Lähteet

## Aiheesta muualla

*Kansallispuiston viralliset kotisivut
* 
*Photos of Arches National Park - Terra Galleria
*Arches National Park 
*Photographic virtual tour of Arches National Park
*Photography and Travel Information
Jamboree

**Jamboreeksi** kutsutaan partiolaisten järjestämää suurta kansainvälistä partioleiriä. Se voi olla joko kansallisen partiojärjestön järjestämä kansallinen jamboree, johon myös kansainväliset vieraat voivat osallistua, tai kansainvälisen partiojärjestön järjestämä maailmanlaajuinen tai tietyn maanosan jamboree. Suomen Partiolaiset pitävät noin kuuden vuoden välein kansainvälisen suurleirin, jota kutsutaan nimellä Finnjamboree.

## Maailmanjamboree
Partioliikkeen Maailmanjärjestö (*WOSM*) järjestää 4–5 vuoden välein Maailmanjamboreita (*World Scout Jamboree*). Jamboreihin osallistuu usein tuhansia partiolaisia, ja ne ovat kuin valtavia partiokaupunkeja. Leiriläisten ohjelma eri alaleireissä koostuu erilaisista aktiviteeteista. Jamboreen järjestävä maa mainostaa maansa kulttuuria ja tutustuttaa ulkomaiset vieraat siihen.

## Katso myös
* Finnjamboree
* 21. maailmanjamboree
* 22. maailmanjamboree

## Aiheesta muualla
* Jamboree PartioWikissä

## Lähteet
Puolueeton (Ukraina)

**Puolueeton** tarkoittaa Ukrainassa kansanedustajan tai ministerin kohdalla sitä, että hän ei ole ollut minkään puolueen jäsen parlamenttivaaleissa tai muuten tunnetusti, vaikka hän tultuaan valituksi osallistuisi puolueen vaalilistalle sitoutumattomana ehdokkaana tai sitoutuisi puolueen tai ryhmittymän parlamenttiryhmän päätöksiin.

Nimitys tulee Ukrainan sosialistisen neuvostotasavallan ajalta, jolloin yksipuoluejärjestelmässä saatettiin asettaa ehdokkaaksi myös Ukrainan kommunistiseen puolueeseen kuulumattomia ehdokkaita.
Tymošenkon I hallitus

**[[Julija Tymošenko]]n** hallitus nimitettiin Ukrainaan keväällä 2005 edellisvuoden presidentinvaalien tuloksen tultua vahvistetuksi. Hallitus joutui eroamaan syyskuussa 2005 Tymošenkon aloittamien korruptiotutkimusten ja hänen venäjänsuhteidensa takia. Hän ei pääministeriaikanaan vieraillut kertaakaan Venäjällä ja Moskovan sotilassyyttäjä piti voimassa häntä koskeneen kansainvälisen etsintäkuulutuksen, joka on myöhemmin peruttu.

Hallituksen eroamisen vuoksi oranssikoalitio jakautui kahtia Julija Tymošenkon ryhmittymän erottua presidentti Viktor Juštšenkoa tukevasta ja Viktor Janukovytšin johtaman Alueiden puolueen kanssa kilpailevasta Meidän Ukrainamme-ryhmittymästä.
Eurooppalainen pääkaupunki (puolue)

**Eurooppalainen pääkaupunki** () oli maaliskuussa 2005 perustettu ukrainalainen puolue, joka osallistui vuoden 2006 vaaleihin ja sai 0,04 % äänistä. Puoluetta johti liikemies Lev Partshaladze (Лев Парцхаладзе).

Sen tavoitteena oli hankkia Kiovaan sijoituksia kahden miljardin dollarin arvosta ja jolla on vaaliohjelmassaan kehitysohjelma kymmenelle Kiovan kaupunkiin kuuluvalle hallintopiirille. Ohjelmaan sisältyy myös keskipalkan kohottaminen 3&nbsp; 000 grivnaan.

Vuonna 2008 puolue oli mukana Vitali Klytškoa tukevassa ryhmittymässä ennenaikaisissa kunnallisvaaleissa Kiovan kaupunginvaltuustoon. Sen perustalta perustettiin Klytškon UDAR-puolue.
Jeh’anurovin hallitus

**Jeh’anurovin hallitus** johtama on Juri Jeh’anurovin johtama Ukrainan hallitus, joka nimitettiin syyskuussa 2005, kun Julija Tymošenko joutui eroamaan. Hallitus hävisi luottamuslauseäänestyksen 10. tammikuuta 2006 Verh’ovna Radassa, mutta jatkoi maaliskuun parlamenttivaaleihin ja niiden jälkeen elokuuhun asti ennen Viktor Janukovytšin nimittämistä seuraavaksi pääministeriksi.



## Lähteitä
*Ukrainan hallitus 
*Ukrainan hallitus 
*Ukrainan hallitus
Q1 (rakennus)

**Q1** (tarkoittaen ”Queensland Number One”) on asuinkäyttöön tarkoitettu pilvenpiirtäjä Gold Coastissa, Australiassa. Sen korkeus on 322,5 metriä spiraalin huippuun asti mitattuna, minkä myötä se on Australian korkein rakennus. Kerroksia on yhteensä 78, ja rakennus valmistui vuonna 2005. Rakennuksen suunnitteli arkkitehtuuripalveluita tarjoava Arup.

## Lähteet

## Aiheesta muualla
Volodymir Lytvynin ryhmittymä

**[[Volodymyr Lytvyn]]in ryhmittymä** Ukrainan parlamenttivaaleissa 2006 muodostui hänen omasta puolueestaan, Kansanpuolueesta (Народна партія), Oikeudenmukaisuuspuolueesta ja Ukrainan demokraattisesta maaseudunpuolueesta (Українська селянська демократична партія). Ryhmittymä jäi 26. maaliskuuta 2006 järjestetyissä parlamenttivaaleissa kolmen prosentin vaalikynnyksen alle, mutta nousi 30. syyskuuta 2007 ennenaikaisissa parlamenttivaaleissa jälleen radaan. Ryhmittymän arvellaan saavan 20 edustajapaikkaa 450-jäseniseen radaan.

## Aiheesta muualla
*Kansanpuolue
Uudistusten ja järjestyksen puolue

**Uudistusten ja järjestyksen puolue** () on ukrainalainen puolue, jonka perusti lokakuussa 1997 entinen pääministeri Viktor Pynzenyk.

## Vaalit
*2007 vaaleissa puolue kuuluu Julija Tymošenkon ryhmittymään.
*2006 parlamenttivaalit 26. maaliskuuta puolue kuului Pora-PRP-ryhmittymään, jossa sai PORA:n kanssa 1,47&nbsp;% äänistä ja jäi ilman paikkoja.
*2004 presidentinvaali 26. joulukuuta puolue kuului Viktor Juštšenkoa kannattavaan Meidän Ukrainamme -koalitioon
*2002 parlamenttivaalit 30. maaliskuuta puolue kuului Viktor Juštšenkoa kannattavaan Meidän Ukrainamme -koalitioon.
*1998 vaaleissa se sai 879&nbsp;861 ääntä, jäi kymmenenneksi ja jäi ilman paikkoja

## Aiheesta muualla
*Ukrainan parlamenttivaalit 2006
*Poran sekä Uudistusten ja järjestyksen puolueen yhteisen vaalilistan ehdokkaat
Louhi

**Louhi** tarkoittaa seuraavia asioita:

* Louhi, Pohjolan emäntä, hahmo suomalaisessa mytologiassa
* 3897 Louhi, Pohjolan emännän mukaan nimetty asteroidi
* Miinalaiva ''Louhi'', Suomen merivoimien miinalaiva 1918–1945
* ''Louhi'', ympäristöministeriön öljyntorjunta-alus
* Louhi, purjevenetyyppi
* Louhi, suomalainen Saimaan vesistön hinaaja
* S/S ''Louhi'', suomalainen sisävesimatkustajalaiva
* ''Louhi'', oululainen sanomalehti 1890–1906
* Louhi, Suomessa käytetty Cray-supertietokone
* ''Louhi'', Timo Parvelan nuortenromaani
* Louhi Networks, suomalainen hosting-yritys
* Lohjan Louhi, lohjalainen urheiluseura
* Kouran Louhi, seinäjokelainen urheiluseura
* Vakuutusyhtiö Louhi
* Puhallinorkesteri Louhi, vantaalainen puhallinorkesteri
* Vesimaailma Louhi, uimahalli-kylpylä Lempäälän Ideaparkissa
* Louhi-talo, Enon Louhiojalla Joensuussa sijaitseva Louhi-kulttuuriyhdistyksen ylläpitämä kulttuuritalo, jossa toimii muun muassa Louhiteatteri
## Paikannimi
* Louhi, taajama ja kunta Karjalan tasavallassa
* Louhen piiri, hallintoalue Karjalan tasavallassa
* Louhi, kylä Kerimäellä Savonlinnassa
* Louhi, järvi Kaavilla
## Sukunimi
* Aino Louhi (s. 1981), kuvataiteilija, kuvittaja ja sarjakuvantekijä
* Anna Louhi (1897–1977), kirjailija
* Juha Louhi (e. *Turunen*, s. 1964), oikeustieteen lisensiaatti, Turun sieppauksen toteuttanut rikollinen
* Jyrki Louhi (s. 1978), jääkiekkoilija
* Kristiina Louhi (s. 1950), kirjailija ja kuvittaja
* Matti Louhi (1936–2020), graafinen muotoilija, kuvittaja ja lastenkirjailija
* Siiri Louhi (1886–1963), ammattiyhdistysvaikuttaja ja sosiaalidemokraattinen poliitikko
Pora (kansanliike)

**Pora!** (On aika!) oli Ukrainan oranssin vallankumouksen aikana muodostunut ylioppilasliike, joka organisoi jatkuvaa tiedotusta ja mielenosoituksia Maidanilla Kiovassa aikaansaaden huomattavaa julkisuutta.

Oranssivallankumouksen jälkeen Pora hajosi Keltaiseksi Poraksi, josta tuli puolue ja joka pyrki levittämään vallankumousta ulkomaille, etenkin Valko-Venäjälle ja Venäjälle, ja Mustaksi Poraksi, joka keskittyi "kutšmalaisuuden" kitkemiseen maasta.

Ukrainan parlamenttivaaleissa 2006 Pora on muodosti Uudistusten ja järjestyksen puolueen kanssa vaaliryhmittymän Pora-PRP, joka sai 1,47 % äänistä, eikä paikkoja.

## Aiheesta muualla
*Pora  
*Pora  
*Oleh Kyrijenkon haastattelu Radio Netherlandsissä
Jijé

**Joseph "Jijé" Gillain** (13. tammikuuta 1914 – 19. kesäkuuta 1980) oli belgialainen sarjakuvataiteilija.

Jijé opiskeli laajalti (puutöitä, piirtämistä ja maalausta) ennen kuin 1936 loi ensimmäisen sarjakuvahahmonsa, *Jojo*. Sitä seurasi pian toinen sarja *Blondin et Cirage*.

Vuonna 1939 hän alkoi työskennellä uudessa Spirou-sarjakuvalehdessä. Koska lehti ei toisen maailmansodan aikana voinut ottaa vastaan sarjoja ulkomailta, hän piirsi suuren osan sarjoista itse. Hän otti vastuulleen lehden pääsarjan "Spiroun" (suom. Piko), jota aiemmin oli piirtänyt ranskalainen Rob-Vel, loi oman sarjan *Jean Valhardi* ja keksi jatkoa amerikkalaisille sarjakuville.

Sodan jälkeen hän antoi sarjansa nuoremmille taiteilijoille: André Franquin sai Pikon ja Fantasion, René Follet & Eddy Paape Jean Valhardin ja Victor Hubinon Blondin et Ciragen. 

1950-luvulla Jijé aloitti uuden villin lännen -sarjan Jerry Spring. Siitä julkaistiin suomeksi tarinat *Kaksintaistelu* ja *Montanan villihevoset*  Ruudussa vuosina 1973–1974. 1960-luvun puolivälissä hän alkoi piirtää Albert Uderzon Haikaralaivuetta, jota on julkaistu suomeksi Zoom-sarjakuvalehdessä, Super S- sarjakuvalehdessä sekä albumeina.

## Lähteet
Volodymyr Lytvyn

**Volodymyr Myh’ailovytš Lytvyn** (, ; s. 28. huhtikuuta 1956) on ukrainalainen poliitikko, joka on toiminut Ukrainan parlamentin Verh’ovna Radan puhemiehenä vuosina 2002&ndash;2006 ja 2008–2012.

Lytvyn toimi vuosina 1994&ndash;1999 presidentti Leonid Kutšman avustajana ja kansliapäällikkönä, minkä kautta hänet on yhdistetty Kutšman kauden skandaaleihin.

Hän johtaa kansanpuoluetta, entiseltä nimeltään Ukrainan agraaripuolue.

Hänen vaalilistansa Lytvynin vaaliryhmittymä  jäi vuoden 2006 Ukrainan parlamenttivaaleissa alle viiden prosentin äänikynnyksen, minkä vuoksi häntäkään ei valittu uudelleen Radaan. Vuoden 2007 vaaleissa lista kuitenkin sai 20 paikkaa.

Syksyn 2008 hallituskriisin jälkeen Lytvyn nousi joulukuussa uudelleen radan puhemieheksi Julija Tymošenkon tuella, kun presidentti Juštšenkoa tukeva Arseni Jatsenjuk oli erotettu 12. marraskuuta 2008. 

## Lähteet
PORA-PRP

**Pora-PRP** () oli ukrainalainen oranssivallankumouksen aikana muodostuneen ylioppilasliikkeen Pora ("On aika!") perustalta muodostunut vaaliryhmittymä, joka osallistui parlamenttivaaleihin 2006. Ehdokkaita ryhmittymällä oli 298 ja he olivat useista aluekeskuksista ympäri Ukrainan.

Pora-PRP:n vaalilistan ehdokkaat olivat joko Pora!:n jäseniä suoraan tai Uudistusten ja järjestyksen puolue (Партія "Реформи і Порядок") -puolueen jäseniä. Pora-PRP:llä ei ollut edustajia aluevaalilautakunnissa suurehkosta ehdokasmäärästään huolimatta, mutta Uudistusten ja järjestyksen puolue -puolueella oli 211, vaikka sillä ei ollut ehdokkaita parlamenttivaaleissa.

Vaaleissa vaaliliitto sai 1,47 prosenttia äänistä ja jäi ilman paikkoja.

## Lähteet

## Aiheesta muualla
*Pora  
*Historia  
*Pora
Nullsoft

**Nullsoft** oli yhdysvaltalainen vuonna 1997 perustettu ohjelmistoyhtiö, jonka perusti Justin Frankel Sedonassa Arizonassa. Sen suosituimpia ohjelmia olivat Winamp-mediasoitin ja SHOUTcast-Internet-radiosovellus.
Yhtiön nimi *Nullsoft* parodioi Microsoftin vastaavaa. *Null* () on pienempi kuin *micro* (suomeksi mikro).
Nullsoftin maskotti oli Mike the Llama (vapaasti suomennettuna Mikko Laama).

Maaliskuussa 1999 PlayMedia Systems haastoi Nullsoftin oikeuteen. NullSoft oli alun perin käyttänyt Tomislav Uzelacin kehittämää AMP MP3-decooderia, mutta sanoi luopuneensa siitä kesäkuussa 1998.

Nullsoft myytiin America Onlinelle 90 miljoonalla dollarilla 1. heinäkuuta 1999. Tämän jälkeen yhtiö muuttui AOL:in tytäryhtiöksi ja sen päämaja siirrettiin San Franciscoon.
Nullsoft kehitti myös Nullsoft Streaming Video (NSV) -tiedostomuodon, Ultravox Media On Demand Server -palvelimen sekä Gnutella ja WASTE-vertaisverkot. AOL kielsi vertaisverkkotekniikan jakelun.
Nullsoftin San Franciscon toimistot suljettiin joulukuussa 2003, jolloin Frankel ja muuta alkuperäiset kehittäjät jättivät AOL:n.

Vuonna 2014 yhtiön Winamp-mediasoitin ja SHOUTcast tuotteet myytiin AOL:lta uudelle omistajalleen Radionomy-nimiselle yritykselle.

## Lähteet

## Aiheesta muualla
* http://www.nullsoft.com/Nullsoftin virallinen sivusto
Jii Roikonen

**Juha "Jii" Roikonen** (s. 20. tammikuuta 1970 Juva) on suomalainen kuvittaja, sarjakuvapiirtäjä, graafinen suunnittelija ja terveysliikunnan ohjaaja.

Roikonen on valmistunut ylioppilaaksi Juvan lukiosta ja graafiseksi suunnittelijaksi Lahden muotoiluinstituutista 1995. Vuosina 1993–2007 hän on työskennellyt freelancerina; siitä eteenpäin toiminimellä. Roikonen on kuvittanut lastenkirjoja ja oppikirjoja ja hänen kuvituksiaan on julkaistu muun muassa ''Helsingin Sanomissa'', ''Pirkka''-lehdessä, ''Suomen Kuvalehdessä'', ''Talouselämässä'', ''Imagessa'' ja ''Seurassa''. Vuosina 2011–2018 Roikonen kuvitti Tuula Kallioniemen Reuhurinne-lastenkirjasarjaa.

Roikosen tunnetuin sarjakuva on *[[Jasso-kissa]]*, joka kertoo Jasso-Kissan ja tämän puhuvan hännän edesottamuksista. Jassoa on julkaistu vuodesta 1992. Se ilmestyi *Helsingin Sanomissa* 1993–1995 ja vuodesta 2005 ''Lemmikki''-lehdessä. Vuonna 2015 Roikoselta ilmestyi sarjakuva-albumi *JassOdysseia*. *Jasso*-strippejä on ilmestynyt myös ''Ilta-Sanomien'' viikonloppunumerossa ja Jasso-puuhapalsta muun muassa ''Aamulehden'' sunnuntailiitteessä. Sarjan ominaispiirre on suomen kielen sanaleikkien käyttö.

Vuodesta 2020 Roikonen on kuvittanut Juhana Salakarin käsikirjoittamaa ja tubettajien tähdittämää ja Otava-kustantamon julkaisemaa Vitsipitsa-kirjasarjaa, jonka vuosittain ilmestyvät kirjat ovat olleet ilmestymisvuotensa myydyimpiä kirjoja. Sarjassa on vuoteen 2024 mennessä ilmestynyt viisi kirjaa, joiden kaikkien julkaisuformaattien yhteismyynti ylittää 500 000 kappaletta. Vuonna 2025 ilmestyy ensimmäinen VItsipitsa-lastenromaani, joka kuuluu Kariston helppolukuisten kirjojen Kirjakärpänen-sarjaan.

Vuonna 2005 Roikonen palkittiin Suomen sarjakuvaseuran Puupäähatulla.

## Lähteet

## Aiheesta muualla
* Petteri Oja: Jii Roikonen valaisee maailmaa!  Kvaak.fi 9.11.2007.
* Reijo Valta: Miegga buurossa. Pois työpöydältä 13.12.2015.
Pyörähdysaika

**Pyörähdysaika** on aika, joka kuluu kappaleen pyörähtämiseen kerran pyörimisakselinsa ympäri (360°). 

Pyörähdysaika on pyörimisnopeuden käänteisluku.

Maapallon pyörähdysaika akselinsa ympäri on noin yksi vuorokausi. Planeetan täysi 360° asteen pyörähdys suhteessa hyvin kaukaiseen tähteen on kyseisen planeetan sideerinen vuorokausi. Maan sideerinen vuorokausi on n.  aurinkotuntia tai 24 tähtituntia.

Kiertoaika tarkoittaa aikaa, joka kappaleelta kuluu toisen kohteen ympäri kiertämiseen. Esimerkiksi Maapallon kiertoaika auringon ympäri on likimain yksi vuosi.

Asteroidien pyörähdysajat ilmoitetaan yleensä tunneissa, mutta hitaimmin pyörähtävillä kohteilla se voi olla tuhansia tunteja. Esimerkiksi 1183 Jutta pyörähtää kerran .

## Lähteet
Varkauden ortodoksinen seurakunta

**Varkauden ortodoksinen seurakunta** oli Varkauden ja Savonlinnan alueella toimiva ortodoksinen seurakunta, jonka kirkkoherrana toimi isä Bogdan Grosu. Seurakunnan  pääkirkko sijaitsi Varkaudessa ja sillä oli myös rukoushuone Leppävirralla ja kirkko Savonlinnassa. Varkauden seurakunta yhdistyi Mikkelin seurakunnan kanssa vuonna 2017 muodostaen Saimaan ortodoksisen seurakunnan.

 
Kuva:Savonlinnan ortodoksinen kirkko.jpg|Pyhien profeetta Sakariaan ja vanhurskaan Elisabetin kirkko Savonlinnassa.
Kuva:Varkauden Kristuksen taivaaseen astumisen kirkko - Relanderinkatu 5 - Taulumäki - Varkaus.jpg|Varkauden Kristuksen taivaaseen astumisen kirkko.
Kuva:Leppävirran pyhien Karjalan valistajien rukoushuone eli Leppävirran ortodoksinen tsasouna - Rinnetie 9 - Leppävirran kk- Leppävirta.jpg|Leppävirran pyhien Karjalan valistajien rukoushuone.


Varkaus kuului yhtenä niin sanottuihin Kuutosiin eli kuuden yhteistyöseurakunnan muodostamaan yhteistyöryhmään. Varkauden ortodoksinen seurakunta julkaisi yhdessä näiden viiden muun yhteistyöseurakunnan kanssa omaa tiedotuslehteä nimeltään Solea.

## Aiheesta muualla
* Varkauden ortodoksinen seurakunta / www.ort.fi 

## Lähteet
Masaaki Suzuki

**Masaaki Suzuki** (, s. 1954 Kōbe) on japanilainen urkuri, cembalisti ja kapellimestari, joka johtaa Japanissa toimivaa Bach Collegium Japania. Hän on erikoistunut barokkimusiikkiin ja erityisesti Johann Sebastian Bachin tuotannon esittämiseen. Suzuki on äänittämässä Bach Collegiumin kanssa täydellistä Bachin kantaattien sarjaa, joka on ehtinyt jo 44:nteen osaansa.

Levytyksiä on pidetty alan lehdissä varsin korkeatasoisina. Esimerkiksi Gramophone-lehden CD-oppaassa Suzukin levytykset Bachin Johannespassiosta ja Jouluoratoriosta luetaan teosten aivan parhaiden levytysten joukkoon.

## Aiheesta muualla
* Bach Collegium Japan
Louhi (purjevenetyyppi)

**Louhi** (, ) on norjalaisen Johan Ankerin vuonna 1929 suunnittelema yksityyppinen, kilpailukäyttöön tarkoitettu, klassinen purjevene. Vene on suunniteltu kolmen hengen miehistöllä purjehdittavaksi. Venetyyppi saavutti suosiota ensimmäisinä vuosikymmeninään lähinnä Skandinaviassa, mutta nousi laajempaan kansainväliseen tietoisuuteen tultuaan valituksi olympiaveneeksi 1948-1972. Runkomuodoltaan sulavan klassinen ja hieman vajaarikattu Louhi viihtyy erinomaisesti kovemmassakin tuulessa ja merenkäynnissä. 

Tuleva Espanjan kuningas Juan Carlos I purjehtti Louhella ja osallistui vuoden 1972 olympialaisiin. Vuoden 1972 jälkeen Louhen korvasi olympialaisissa Soling.

## Olympiamitalistit

## Kuvia

kuva:Holzdrachen.jpg
kuva:Drachen 004.jpg
kuva:Drachen 003.jpg
kuva:Drachen 001.jpg
kuva:Drachen 002.jpg


## Lähteet

## Aiheesta muualla

* http://www.finnishdragon.fi/ Suomen Louhipurjehtijat ry
* The International Dragon Class
Epidermi

**Epidermi** voi tarkoittaa:

* orvaskettä eli ihon ulointa kerrosta eläintieteessä
* päällyskettoa eli ulointa solukerrosta kasvitieteessä
Milledgeville

**Milledgeville** on kaupunki Yhdysvaltain Georgian osavaltion keskiosassa. Sen pinta-ala on 52,4 km² (vettä 0,7 km²) asukasluku 18&nbsp;757 (). Asukkaista 50 % on valkoisia ja 48 % mustia. Kaupunki on perustettu vuonna 1804 ja toimi osavaltion pääkaupunkina vuoteen 1868 asti.

Komedianäyttelijä Oliver Hardy aloitti uransa Milledgevillessä, ja kirjailija Flannery O’Connor asui siellä elämänsä viimeiset vuodet.

## Lähteet

## Aiheesta muualla
Harlem (Georgia)

**Harlem** on kaupunki Yhdysvaltain Georgian osavaltion itäosassa. Sen pinta-ala on 6,6 km² (vettä 0,1 km²) ja asukasluku 1&nbsp;814 (. Asukkaista 70,9 prosenttia on valkoisia, 25,4 prosenttia mustia ja 2,3 prosenttia latinoja. Kaupunki on Paksukaisen roolista tunnetun komedianäyttelijä Oliver Hardyn synnyinpaikka.

## Lähteet

## Aiheesta muualla
*Kaupungin kotisivut
St. Marys (Georgia)

**St. Marys** on kaupunki Yhdysvalloissa Georgian osavaltion kaakkoisosassa. Lähin suurempi kaupunki on Floridan puolella runsaat 60 kilometriä St. Marysistä etelään sijaitseva Jacksonville. St. Marysin pinta-ala on 52,6 km² (vettä 4 km²) ja asukasluku 13 761 (). Asukkaista 75% on valkoisia, 20% mustia ja 4,5% latinoja.

## Lähteet

## Aiheesta muualla

*Kaupungin kotisivut
Seututie 312

**Seututie 312** on seututie, joka alkaa Lahden Joutjärveltä valtatien 4 liittymästä numero 17 ja päättyy Uuteenkylään. Se on valtatie 12:n rinnakkaistie. 

Tien nimiä ovat 
* Nastolantie
* Levonkatu
* Villähteentie
* Kouvolantie
Statesboro

**Statesboro** on kaupunki Yhdysvaltain kaakkoisosan Georgian osavaltiossa. Sen pinta-ala on 32,7 km² (vettä 0,3 km²) ja asukasluku 22&nbsp;698 (). Asukkaista 56 % on valkoisia, 40 % mustia ja 2 % latinoja. Kaupungissa sijaitsee Georgian eteläinen valtionyliopisto.

## Lähteet

## Aiheesta muualla

*Kaupungin kotisivut
Harry Lindblad

**Harry Lindblad** (30. heinäkuuta 1912 Viipurin maalaiskunta – 12. helmikuuta 1984 Tampere) oli suomalainen jääkiekkovaikuttaja, joka oli mukana myös kansainvälisessäkin toiminnassa. Hän toimi Suomen Jääkiekkoliiton liittohallituksessa vuosina 1948–1957 ja puheenjohtajana 1957–1975. Hän oli myös Suomen Olympiakomitean hallituksen jäsen 1961–1976. Lindblad oli Tapparan kunniapuheenjohtaja. Hän kuuluu seuran Hall of Fame -galleriaan.

Kansainvälisen jääkiekkoliiton hallituksen jäsenenä Lindblad oli vuosina 1967–1976. Hän oli myös merkittävässä asemassa, kun Suomi sai vuoden 1965 MM-kisat. Tuolloin Lindblad toimi IIHF:n maailmanmestaruustoimikunnassa.

Lindblad oli vuonna 1979 perustamassa Suomen Jääkiekkomuseo ry:tä yhdessä Aarne Honkavaaran, Kalervo Kummolan, Kimmo Leinosen, Juhani Linkosuon ja Usko Teromaan kanssa.

Harry Lindblad on Suomen Jääkiekkoleijona numero 19.

## Lähteet
*Lindbladin tiedot Jääkiekkomuseon sivulla
* Jääkiekkomuseon vaiheita
* Lindbladin profiili IIHF:n sivulla
* Suomen Olympiakomitean hallituksen jäsenet

### Viitteet
Jarl Ohlson

**Jarl Henrik Wilhelm Ohlson** (7. syyskuuta 1921 Tampere –  23. elokuuta 1981 Tampere) oli suomenruotsalainen jääkiekkoilija ja jääkiekkovalmentaja.

"Jallu" Ohlson pelasi TBK:ssa hyökkääjän pelipaikalla kausina 1942–1949 ja voitti kolme pronssimitalia. Vuodesta 1950 hän toimi TBK:n ja myöhemmin Tapparan valmentajana johtaen seuran kokonaisuudessaan viidesti SM-voittoon sekä kerran hopealle ja neljästi pronssille. Ohlson oli myös Suomen maajoukkueen huoltajana, matkanjohtajana ja valmentajana muun muassa vuoden 1949 MM-kilpailuissa, jolloin Suomi voitti B-sarjan.

Ohlson toimi erotuomarina ja oli valtakunnallisen erotuomarikerhon perustajajäsen sekä järjesti kursseja TUL:n jääkiekkoseuroille. Hän oli mukana perustamassa sarjaseurayhdistystä, Tapparan valmentajakerhoa (ensimmäinen Suomessa) ja Tapparan Tuki ry:tä. Hän toimi myös Tapparan puheenjohtajana. Ohlsonin merkittävimpiä tekoja oli TBK:n junioritoiminnan käynnistäminen ja laajentaminen eri Tampereen kaupunginosiin.

Jääkiekon lisäksi Ohlson valmensi jalkapallossa ja voitti nuorten SM-hopeaa joukkueessa nimeltään "Kalevan Pedot", joka oli muodostettu TBK:n jääkiekkojunioreista.

Ohlson tunnettiin temperamenttisena ja asiantuntevana johtajana. Ohlsonille myönnettiin Suomen Jääkiekkoliiton kultainen ansiomerkki ja SVUL:n Hämeen piirin hopeinen ansiomerkki. Vuonna 1985 Ohlson aateloitiin jääkiekkoleijonaksi. Hän on myös Tappara Hall of Fame -kunniagallerian jäsen ja seuran kunniapuheenjohtaja.

Ohlsonilla oli sekä Suomen että Ruotsin kansalaisuus.

## Saavutukset ja huomionosoitukset
*3 SM-pronssia pelaajana
*Valmentajana 5 SM-kultaa, yksi pronssi, neljä hopeaa
*Suomen Jääkiekkoliiton kultainen ansiomerkki
*Tappara Hall of Fame #4
*Suomen Jääkiekkoleijona #20

## Lähteet
*Ohlsonin tiedot Jääkiekkomuseon sivulla
*Jääkiekkokirja 2019-20. Suomen Jääkiekkoliitto, 2019.

* Rantala Risto, Siukonen Markku, Tukiainen Seppo (vastaavat toimittajat): *Urheilumme Kasvot Osa 3: Palloilu.* Jyväskylä: Oy Scandia Kirjat Ab, 1973.

### Viitteet
Mike Rounds

**Marion Michael "Mike" Rounds** (s. 24. lokakuuta 1954) on Yhdysvaltojen republikaanisen puolueen poliitikko ja Etelä-Dakotan osavaltion 31. kuvernööri. Hän toimi kuvernöörin virassa 7. tammikuuta 2003 – 8. tammikuuta 2011 ja oli koko ajan hyvin suosittu; hänen kannatuslukunsa olivat osavaltioiden kuvernöörien korkeimpia. 

Rounds edusti republikaaneja Etelä-Dakotan osavaltion senaatissa 1991-2000. Vuonna 2015 hän aloitti Yhdysvaltojen senaatissa.

Rounds, 11-lapsisen perheen kuopus, on naimisissa ja hänellä on neljä lasta.

## Lähteet

## Aiheesta muualla
Michael Curtiz

**Michael Curtiz**, syntymänimeltään **Manó Kertész Kaminer**, (24. joulukuuta 1886 Itävalta-Unkari – 10. huhtikuuta 1962 Yhdysvallat) oli elokuvaohjaaja, joka ohjasi muun muassa *[[Casablanca (elokuva)|Casablancan]]* ja Hollywood-elokuvan *[[Sinuhe, egyptiläinen (elokuva)|Sinuhe, egyptiläinen]]*, joka perustuu kirjailija Mika Waltarin teokseen *[[Sinuhe egyptiläinen]]*.

## Uran alku

Manó Kertész Kaminer – sittemmin Michael Curtiz – aloitti uransa näyttelijänä ja ohjaajana kotimaassaan Unkarissa vuonna 1912.  Ensimmäisen maailmansodan jälkeen Curtiz jatkoi uraansa ohjaajana Itävallassa ja Saksassa, myöhemmin myös muissa Euroopan maissa.

## Hollywood

Curtiz muutti Yhdysvaltoihin vuonna 1926, kun hänellä oli takanaan 61 Euroopassa ohjattua elokuvaa alle viidessätoista vuodessa.

Yhdysvalloissa hän aloitti työskentelemisen Hollywoodissa elokuvayhtiö Warner Brosille, jonka ”hoviohjaajaksi” hän ryhtyi ja tekikin urallaan elokuvia genrestä kuin genrestä. 

## Kuuluisimmat teokset

Curtiz ohjasi vuonna 1937 valmistuneen elokuvan *[[Gangsterivalmentaja]]* (*Kid Galahad*), jonka tähtenä esiintyi hänen luottonäyttelijänsä Humphrey Bogart. Sitä ennen hän oli saanut Oscar-ehdokkuuden *[[Kapteeni Blood (elokuva)|Kapteeni Bloodin]]* (*Captain Blood*) ohjauksesta vuonna 1936. Vuonna 1939 hänet huomioitiin kahdella Oscar-ehdokkuudella kahdesta eri ohjauksesta (*[[Likakasvoiset enkelit]]* (*Angels with Dirty Faces*) ja *[[Neljän tytön sankari]]* (*Four Daughters*), ja vuonna 1943 hän sai ehdokkuuden *[[Yankee Doodle Dandy]]* -elokuvan ohjauksesta.

Vuonna 1944 hän voitti parhaan ohjauksen Oscarin tunnetuimmasta teoksestaan, *[[Casablanca (elokuva)|Casablanca]]sta* (1942), joka on äänestetty useaan otteeseen maailman parhaaksi elokuvaksi.

Curtizin viimeiseksi merkkiteokseksi jäi vuonna 1958 ilmestynyt Elvis Presleyn tähdittämä *[[Kitara kainalossa]]* (*King Creole*), joka on valittu useaan otteeseen parhaaksi Presleyn elokuvaksi.

## Yksityiselämä

Curtiz avioitui elämänsä aikana kolme kertaa, aina näyttelijättären kanssa. Hänen ensimmäinen vaimonsa oli Lucy Doraine vuosina 1918–1923, toinen Lili Damita vuosina 1925–1926 ja kolmas Bess Meredyth, jonka kanssa hän eli aviossa vuodesta 1929 aina kuolemaansa, vuoteen 1962, asti.

Curtiz kasvoi juutalaisessa perheessä. Hänen veljensä David Curtiz toimi hänen apulaisohjaajanaan kahdessa elokuvassa vuonna 1949.

## Katso myös
*Michael Curtizin filmografia

## Lähteet

## Kirjallisuutta
*Rode, Alan K.: * Michael Curtiz : A Life in Film.* The University Press of Kentucky, 2017. .

## Aiheesta muualla
* Personal photo album of director of Casablanca added to Film Archive collection
Yrjö Hakala

**Yrjö Anton Hakala** (20. huhtikuuta 1932 Tampere – 15. heinäkuuta 2023) oli suomalainen jääkiekkohyökkääjä, joka pitkän SM-sarjauransa aikana voitti kuusi Suomen-mestaruutta ja kokonaisuudessaan ennätykselliset 15 mitalia. Hakala sai ensimmäisenä täyteen 200 pääsarjaottelua SM-sarjassa. Hän edusti Suomea maaotteluissa 129 kertaa sekä kuudesti MM-kilpailuissa ja kahdesti olympialaisissa.

"Yte" Hakalan ura alkoi Tampereen Ilveksessä vuonna 1948 ja päättyi SaiPassa pelaajavalmentajana 1968. Hän ehti urallaan edustaa myös HPK:ta, TBK:ta ja Tapparaa. Hakala muodosti maineikkaan "H-ketjun" Ilveksessä yhdessä Aarne Honkavaaran ja Kalle Havulinnan kanssa. Tapparassa hän siirtyi puolustajaksi. Hakala on aateloitu sekä Tapparan että Ilveksen kunniagallerioihin. 

Vuonna 1967 Yrjö Hakala teki kiekkohistoriaa, kun hän pelasi poikansa Karin kanssa samassa SM-sarjaottelussa. Hakala on historian nuorin maajoukkueessa pelannut. Hakala oli Leijonien paras pistemies kaksissa MM-kisoissa (Krefeld 1955 ja Moskova 1957). 

Pelaajanuransa jälkeen Hakala toimi SaiPan valmentajana viisi vuotta. Nuorempana Hakala voitti mitaleja uinnissa, yleisurheilussa ja maahockeyssä.
## Saavutukset ja palkinnot
*6 Suomen mestaruutta (1950, 1951, 1952, 1955, 1959, 1961)
*4 SM-hopeaa ja 5 -pronssia
*Suomen paras jääkiekkoilija (1955, 1958)
*Leijonien paras pistemies (1955, 1957)
*SM-sarjan paras pistemies (1954)
*SM-sarjan maalipörssin voittaja (1955)
*Herrasmiespelaaja (1959)
*Ilves Hockey Legends -aatelointi
*Tappara Hall of Fame #12
*Suomen Jääkiekkoleijona #21

## SM-tilastot

## Galleria

Tiedosto:Yrjö Hakala2.jpg|Yrjö Hakala nuoruusvuosinaan.
Tiedosto:Lotfi Nasib, Yrjö Hakala.jpg|Lotfi Nasib, Yrjö Hakala. (1940-1950 taitteessa).
Tiedosto:Suomen nuorten maajoukkueen jäseniä Tampereelta.jpg|Tamperelaisia nuorten jääkiekkomaajoukkueen edustajia 1950-luvun alkupuolella. Vasemmalta Räshid Hakimsan, Seppo Liitsola, Aarne Honkavaara, Yrjö Hakala, Esko Niemi, Isto Virtanen.
Tiedosto:Yrjö Hakala palkitaan.jpg|Lynces Akademia -jääkiekkoilijapatsaan jako. (1954, Hakala keskellä).
Tiedosto:Yrjö Hakala Tappara.jpg|Yrjö Hakala Tapparan paidassa. 
Tiedosto:Yrjö Hakala, Teppo Rastio.jpg|Yrjö Hakala ja Teppo Rastio kättelevät ystävällisissä tunnelmissa ottelun jälkeen. (1963).


## Lähteet
*Hakalan tiedot Jääkiekkomuseon sivulla
*
*SaiPan historia (60-luku)

### Viitteet
Schurin–Vornicun epäyhtälö

**Schurin–Vornicun epäyhtälö** on reaalilukuja koskeva epäyhtälö. Sen mukaan jos *a*, *b* ja *c* ovat reaalilukuja, joille *a&ge;b&ge;c* ja *x*, *y* ja *z* ovat epänegatiivisia reaalilukuja, joille *x&ge;y* tai  *z&ge;y*, on voimassa
x\left(a-b\right)\left(a-c\right)+y\left(b-c\right)\left(b-a\right)+z\left(c-a\right)\left(c-b\right)\geq 0.

## Aiheesta muualla
* Art of Problem Solving
Suranyin epäyhtälö

**Suranyin epäyhtälö** on reaalilukuja koskeva epäyhtälö. Sen mukaan positiivisille reaaliluvuille *x<sub>1</sub>,x<sub>2</sub>,...,x<sub>n</sub>* on voimassa 
(n-1)(x_1^n+\cdots +x_n^n)+nx_1\cdots x_n\ge (x_1+\cdots + x_n)(x_1^{n-1}+\cdots + x_n^{n-1}).
Schurin epäyhtälö on erikoistapaus *n=3* Suranyin epäyhtälöstä.

## Lähteet
John Profumo

**John ”Jack” Dennis Profumo** (30. tammikuuta 1915 &ndash; 9. maaliskuuta 2006), oli brittiläinen konservatiivipoliitikko ja sotaministeri, jonka suhde Christine Keeleriin johti poliittiseen skandaaliin 1963 ja hänen eroonsa ministerintehtävästä.

## Elämäkerta

Profumo oli alun perin italialaista sukua ja kuninkaan lakimiehen poika. Hän kävi koulua Harrow Schoolissa ja opiskeli Oxfordin yliopistossa ja valittiin parlamenttiin 1940. Hän oli naimisissa näyttelijätär Valerie Hobsonin kanssa. Hänellä oli neljännen Profumin paronin arvo, joka oli myönnetty suvulle Sardinian kuningaskunnan aikana. Hän kuului niihin 41 konservatiiviin, jotka äänestivät hallitustaan vastaan Narvik-keskustelussa toukokuussa 1940; tämä johti pääministeri Neville Chamberlainin eroon ja Winston Churchillin pääministerikauteen. Profumo palveli toisessa maailmansodassa Pohjois-Afrikassa, saavutti prikaatikenraalin arvon. Hän sai Brittiläisen imperiumin ritarikunnan upseerin arvon (OBE) 1944.

Hän palasi parlamenttiin 1950. Vuonna 1960 hänet nimitettiin sotaministeriksi Harold Macmillanin hallitukseen. Kolme vuotta myöhemmin hän erosi niin sanotun Profumo-skandaalin vuoksi. Profumo oli tapaillut malli Christine Keeleriä, joka samaan aikaan piti yllä suhdetta Neuvostoliiton laivastoattasea Jevgeni Ivanoviin. Tapaus horjutti uskoa maan turvallisuuteen ja hallitukseen. Tapaus kuuluu Britanniassa suurimpiin skandaaleihin, ja Profumo joutui eroamaan jäätyään kiinni valehtelusta parlamentille väittäessään, ettei suhteessa ollut "mitään epäsopivaa". Hän ilmoitti erostaan 5. kesäkuuta 1963.

Keeler tuomittiin muista syistä yhdeksäksi kuukaudeksi vankeuteen. Keelerin ja Profumon toisilleen heinäkuussa 1961 esitellyt lääkäri Stephen Ward teki itsemurhan. Pääministeri Macmillan erosi syyskuussa tervessyistä ja hänen seuraajakseen tuli Alec Douglas-Home. Lokakuussa 1964 työväenpuolue voitti vaalit ja pääministeriksi tuli Harold Wilson.

Profumo jäi sivuun julkisuudesta ja työskenteli loppuelämänsä hyväntekeväisyyden parissa Lontoon East Endissä. Vuonna 1975 hän sai Brittiläisen imperiumin komentajan arvon (CBE) hyväntekeväisyystyöstään.

## Lähteet

## Kirjallisuutta
* 

## Aiheesta muualla
* John Profumon muistokirjoitus Helsingin Sanomissa
* Obituary: John Profumo (BBC) 
* Former Tory minister Profumo dies (BBC)